22 Službeni list Europske unije 04/Sv. 1 32006R0861 14.6.2006. SLUŽBENI LIST EUROPSKE UNIJE L 160/1 UREDBA VIJEĆA (EZ) br. 861/2006 od 22. svibnja 2006. o uspostavi financijskih mjera Zajednice za provedbu zajedničke ribarstvene politike i u području prava mora VIJEĆE EUROPSKE UNIJE, uzimajući u obzir Ugovor o osnivanju Europske zajednice, a posebno njegov članak 37., uzimajući u obzir prijedlog Komisije, uzimajući u obzir mišljenje Europskog parlamenta (!), budući da: Uredbom Vijeća (EZ) br. 2371/2002 od 20. prosinca 2002. o očuvanju i održivom iskorištavanju ribolovnih resursa u okviru zajedničke ribarstvene politike (?) propi- suje se da zajednička ribarstvena politika (ZRP) mora osigurati iskorištavanje živih vodnih resursa na način koji pruža održive ekonomske, okolišne i društvene uvjete. Pri provedbi ZRP-a u skladu s Uredbom  (EZ) br. 2371/2002 i njezinim  provedbenim  propisima ključni je cilj učiniti financijske intervencije Zajednice u sektoru što učinkovitijima. Veća komplementarnost i usmjereniji, ujednačeniji i usklađeniji postupci u okviru Zajednice, kao i u odnosu s trećim zemljama i među- narodnim organizacijama, prijeko su potrebni za osigu- ravanje dosljednosti i primjerenosti takve financijske intervencije. Nužno je uzeti u obzir ciljeve prethodno utvrđene u reformi ZRP-a 2002., koji se dopunjuju sektorskim pravnim instrumentima i instrumentima politike. (!) Mišljenje od 15. prosinca 2005. (još nije objavljeno u Službenom listu). (?) SL L 358, 31.12.2002., str. 59. Uredba kako je zadnje izmijenjena Uredbom (EZ) br. 1242/2004 (SL L 236, 7.7.2004., str. 1.). (4) Osim toga je potrebno prilagoditi pravne akte Zajednice tim ciljevima i usmjerenjima financijskog okvira za razdoblje od 2007. do 2013., istodobno osiguravajući pridržavanje odredaba Uredbe Vijeća (EZ, Euratom) br. 1605/2002 od 25. lipnja 2002. o  Financijskoj uredbi primjenjivoj na opći proračun Europskih zajedni- ca (*) i Uredbe Komisije (EZ, Euratom) br. 2342/2002 od 23. prosinca 2002. o utvrđivanju detaljnih pravila za provedbu Uredbe Vijeća (EZ, Euratom) br. 1605/2002 (“) te sa zahtjevima pojednostavnjenja i boljih propisa. Troškovi Zajednice mogu se, između ostalog, ostvariti u obliku  financijske odluke, sporazuma  Zajednice o potpori, ugovora o javnoj nabavi, memoranduma o razu- mijevanju i administrativnih mjera u skladu s postupcima propisanima Uredbom (EZ, Euratom) br. 1605/2002. Osim toga, treba uzeti u obzir zaključke Vijeća za poljo- privredu i ribarstvo od 19. srpnja 2004. o sporazumima o partnerstvu u području ribarstva. Potrebno je jasno odrediti ciljeve, područja akcija i očeki- vane rezultate za financiranje Zajednice. Potrebno je predvidjeti pravila koja uređuju prihvatljivost troškova, razinu financijskog doprinosa Zajednice i uvjete pod kojima bi trebao biti dostupan. U zajedničkom je interesu da se države članice opreme tako da se inspekcijski nadzor i kontrola izvode po visokom standardu. U svrhu osiguranja ispunjavanja obveze država članica u skladu s pravilima ZRP-a, Zajed- nica treba pružiti potporu državama članicama prilikom njihovih ulaganja u područje nadzora i kontrole. () SL L 248, 16.9.2002., str. 1. (*) SL L 357, 31.12.2002., str. 1. Uredba kako je zadnje izmijenjena Uredbom (EZ, Euratom) br. 1261/2005 (SL L 201, 2.8.2005., str. 3.).